
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1017 

22 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αύξηση Μετοχικού Κεφαλαίου της Κτηματικής Εται¬ 
ρείας του Δημοσίου (Κ.Ε.Δ.) Α.Ε. 1 

Καθιέρωση υπερωριακής εργασίας και κατανομή αυ¬ 
τής σε μονίμους και με σχέση εργασίας Ιδ. Δικαί¬ 
ου Αορίστου Χρόνου υπαλλήλους του Υπ. Αγρο¬ 
τικής Ανάπτυξης και Τροφίμων. 2 

Καθιέρωση υπερωριακής εργασίας και κατανομή αυ¬ 
τής σε υπαλλήλους του Υπ. Αγροτικής Ανάπτυξης 
και Τροφίμων για το πρόγραμμα των γεωργικών 

στατιστικών έτους 2007. 3 

Καθιέρωση υπερωριακής εργασίας και κατανομή αυ¬ 
τής σε μονίμους και με σχέση εργασίας Ιδ. Δικαί¬ 
ου Αορίστου Χρόνου υπαλλήλους του Υπ. Αγρο¬ 
τικής Ανάπτυξης και Τροφίμων. 4 

Καθιέρωση υπερωριακής εργασίας και κατανομή αυ¬ 
τής σε μονίμους και με σχέση εργασίας Ιδιωτι¬ 
κού δικαίου αορίστου χρόνου υπαλλήλους του 

Υπ. Αγροτικής Ανάπτυξης και Τροφίμων. 5 

Λύση Δημοτικής Επιχείρησης με την επωνυμία «ΔΗ¬ 
ΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΔΗΜΟΥ ΠΑΙΑ- 

ΝΙΑΣ - ΔΕΑΠ». 6 

Έγκριση για απασχόληση προσωπικού με σύμβαση 
μίσθωσης έργου διάρκειας έως τρεις (3) μήνες, 
στο Κ.Ε.Π. Δήμου Καλπακίου Νομού Ιωαννίνων... 7 
Πρόσληψη προσωπικού με σύμβαση μίσθωσης έρ¬ 
γου από τη Δημοτική Επιχείρηση'Υδρευσης Απο¬ 
χέτευσης Καρδίτσας (Δ.Ε.Υ.Α.Κ.). 8 

Έγκριση πρόσληψης προσωπικού με σύμβαση μίσθω¬ 
σης έργου έτους 2007 από την Δ.ΕΠ.ΑΝ. Αρκαδί- 

ου Αρκάδι - Αναπτυξιακή. 9 

Αρμοδιότητες της Διεύθυνσης Οικονομικών Υπηρε¬ 
σιών της Νομαρχίας Πειραιά. 10 


ΑΠΟΦΑΣΕΙ Σ 

Αριθμ. Οικ.2/35924/0025 (1) 


Αύξηση Μετοχικού Κεφαλαίου της Κτηματικής Εται¬ 
ρείας του Δημοσίου (Κ.Ε.Δ.) Α.Ε. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 90 του Κώδικα νομοθε¬ 


σίας για την Κυβέρνηση και τα κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

2) Τις διατάξεις του άρθρου 12 του ν. 2469/1997 «Πε¬ 
ριορισμός και Βελτίωση της αποτελεσματικότητας των 
Κρατικών Δαπανών» (ΦΕΚ 38/τ.Α7ΐ4.3.1997). 

3) Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 1432/14.10.2005), 
όπως τροποποιήθηκε με την υπ’ αριθμ. 5733/ΔΙΟΕ 
179/9.2.2006 όμοια (ΦΕΚ 204 Β'). 

4) Την απόφαση της 26ΒΈκτακτης Γενικής Συνέλευσης 
των μετόχων της ΚΕΔ, της από 10.5.2007. 

5) Το γεγονός ότι από τις διατάξεις αυτές δεν προκα- 
λείται πρόσθετη δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Την αύξηση υπέρ του Ελληνικού Δημοσίου του Μετο¬ 
χικού Κεφαλαίου της Κτηματικής Εταιρείας του Δημο¬ 
σίου (Κ.Ε.Δ.) Α.Ε. κατά το ποσό των εννέα εκατομμυρίων 
πεντακοσίων τριάντα τριών χιλιάδων τετρακοσίων δέκα 
ευρώ και ογδόντα έξι (9.533.510,86€) που είχε εγγράφει 
στη ΣΑΕ 094/5 του Π.Δ.Ε. οικονομικού έτους 2006 για 
την υλοποίηση 4 έργων του Υπουργείου Εξωτερικών 
και ειδικότερα: 

α. της αγοράς του κτιρίου του Αστέρα Συντάγματος 
για την κάλυψη των αναγκών του Υπουργείου Εξωτε¬ 
ρικών (Κωδικός Έργου: 1993ΣΕ09450000) 

β. της αγοράς του κτιρίου της Ακαδημίας 3 (Κωδικός 
Έργου: 1999ΣΕ09450000) 

γ. της ανέγερσης του κτιρίου της Πρεσβείας Ουάσι- 
γκτον (ΚωδικόςΈργου: 2000ΣΕ09450000) 

δ. των επισκευών εγκαταστάσεων Η/Μ και σχετικών 
οικοδομικών εργασιών του κτιρίου Ακαδημίας 3 (Κωδι- 
κόςΈργου: 2004ΣΕ 09450000). 

Η ανωτέρω αύξηση θα γίνει με την έκδοση ονομαστικών 
μετοχών ίσης αξίας με το ποσό των 9.533.510,86 ευρώ, το 
οποίο αντιπροσωπεύει ισόποση επιχορήγηση που κατα¬ 
βλήθηκε από το Γ ενικό Κρατικό Προϋπολογισμό (Πρόγραμ¬ 
μα Δημοσίων Επενδύσεων) κατά το έτος 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάίου 2007 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 46824 (2) 

Καθιέρωση υπερωριακής εργασίας και κατανομή αυτής 
σε μονίμους και με σχέση εργασίας Ιδ. Δικαίου Αο¬ 
ρίστου Χρόνου υπαλλήλους του Υπ, Αγροτικής Ανά¬ 
πτυξης και Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ98/Α»), 

2. Το π.δ. 402/88 «Οργανισμός Υπουργείου Γεωργίας» 
όπως τροποποιήθηκε μεταγενέστερα. 

3. Τις διατάξεις του άρθρου 16 του ν. 3205/03 «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α. και άλλες συναφείς διατάξεις. 

4. Την υπ’ αριθμ. 2/7093/0022 κοινή υπουργική απόφα¬ 
ση (ΦΕΚ 215/Β75.2.2004) «περί επέκτασης των διατάξεων 
του ν. 3205/2003 στο προσωπικό με σχέση εργασίας ιδι¬ 
ωτικού δικαίου που απασχολείται στο Δημόσιο, Ν.Π.Δ.Δ. 
και Ο.Τ.Α.. 

5. Τις ανάγκες των υπηρεσιών του Υπουργείου Αγρο¬ 
τικής Ανάπτυξης και Τροφίμων (Δ/νση Φυτικής Παρα¬ 
γωγής, Δ/νση Οικονομική, Δ/νση Οικονομικού Ελέγχου 
και Επιθ/σης, Οικονομικές Επιθεωρήσεις Δ/νση Ελέγχου 
Δαπανών Ε.Γ.Τ.Π.Ε. - Εγγυήσεις, Δ/νση Επιθεώρησης και 
Υ.Δ.Ε. στο Υπουργείο Αγροτικής Ανάπτυξης και Τροφί¬ 
μων) που θα ασχοληθούν στο πρόγραμμα καταπολέ¬ 
μησης του δάκου της ελιάς κατά την δακική περίοδο 
από 1.3.2007 μέχρι 31.12.2007 όπως αυτή έχει ορισθεί με 
την κοινή υπουργική απόφαση 123877/24.5.2005 (ΦΕΚ 
775/τ.Β79.6.2005). 

6. Το γεγονός ότι από την προώθηση της απόφασης 
αυτής προκαλείται δαπάνη 302.450,00 €, η οποία θα 
βαρύνει τις πιστώσεις του Τακτικού Προϋπολογισμού, 
Φ. 29/110 και Κ.Α.Ε. 5241 «Δαπάνες Προστασίας Ελαιο¬ 
παραγωγής». 

7. Το υπ’ αριθμ. 123926/12.12.2006 έγγραφο της Γενι¬ 
κής Διεύθυνσης Φυτικής Παραγωγής για την έγκαιρη 
έγκριση υπερωριακής απασχόλησης για τις ανάγκες της 
δακοκτονίας έτους 2007, αποφασίζουμε: 

Κρίνουμε απαραίτητη την καθιέρωση υπερωριακής ερ¬ 
γασίας στους μονίμους και με σχέση εργασίας ιδιωτικού 
δικαίου αορίστου χρόνου υπαλλήλους, των εμπλεκόμε¬ 
νων στην καταπολέμηση του δάκου της ελιάς, υπηρεσι¬ 
ών και ορίζουμε τις ώρες αυτής σε 52.146 σε βάρος των 
πιστώσεων «Δαπάνες Προστασίας Ελαιοπαραγωγής» και 
κατανέμουμε αυτές ως ακολούθως: 

1. Για τους υπαλλήλους των εμπλεκομένων Υπηρεσιών, 
ήτοι Δ/νση Προστασίας Φυτικής Παραγωγής Διεύθυνση 
Οικονομική, Δ/νση Οικονομικού Ελέγχου και Επιθ/σης, 
Οικονομικές Επιθεωρήσεις, Δ/νση Ελέγχου Δαπανών 
Ε.Γ.Τ.Π.Ε. - Εγγυήσεις Δ/νση Επιθεώρησης και Υ.Δ.Ε. στο 
Υπουργείο Αγροτικής Ανάπτυξης και Τροφίμων, που θα 
ασχοληθούν στο πρόγραμμα καταπολέμησης του δάκου 
της ελιάς για την ορθή και αποτελεσματική εφαρμογή 
του προγράμματος δακοκτονίας (οργάνωση - συντονι¬ 
σμό - εποπτεία), έτσι ώστε να υπάρχει προστασία της 
ελαιοπαραγωγής του εισοδήματος των ελαιοπαραγω¬ 
γών και της εθνικής οικονομίας γενικότερα. 


Το σύνολο των ωρών για την παραπάνω υπερωρια- 
κή εργασία είναι 52.146 ώρες και η συνολική δαπάνη 
302.450,00 € για την δακική περίοδο από 1.3.2007 έως 
31.12.2007, σύμφωνα με την υπ’ αριθμ. 123877/24.5.2005 
(ΦΕΚ 775/τ.Β79·6.2005 κοινή υπουργική απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων. Η σχετική δαπάνη καλύπτεται 
από τον Ε.Φ. 29/110 Κ.Α.Ε. 5241. Ο αριθμός των υπαλλή¬ 
λων που θα συμμετάσχουν στο παραπάνω πρόγραμμα 
είναι 263. 

2. Η υπερωριακή απασχόληση θα πραγματοποιηθεί 
κατά το χρονικό διάστημα 1.3.2007 - 31.12.2007. 

3. Η προϋπολογιζόμενη δαπάνη είναι μέσα στα όρια 
των εγκεκριμένων πιστώσεων του προϋπολογισμού 
έτους 2007. 

4. Με απόφαση του Γ εν. Γ ραμματέα του Υπουργείου 
Αγροτικής Ανάπτυξης και Τροφίμων η οποία θα εκδοθεί 
με τη μέριμνα της Δ/νσης Προστασίας Φυτικής Παρα¬ 
γωγής στην οποία θα κοινοποιηθεί η απόφαση αυτή, 
θα κατανεμηθεί κατά υπηρεσιακή μονάδα και ανάλογα 
με τις ανάγκες αυτής ο αριθμός των ωρών της υπερω- 
ριακής εργασίας ο αριθμός των υπαλλήλων καθώς και 
οι αντίστοιχες πιστώσεις. 

5. Η παραπάνω απογευματινή υπερωριακή απασχόλη¬ 
ση θα εκτελείται όλες τις εργάσιμες ημέρες της εβδο¬ 
μάδας μετά το πέρας του κανονικού ωραρίου και μέχρι 
22ας ώρας. Υπεύθυνοι για την παρακολούθηση και τον 
έλεγχο της πραγματικής προσφοράς της προαναφερό- 
μενης εργασίας θα είναι οι Προϊστάμενοι των Τμημάτων 
στα οποία ανήκουν οι απασχολούμενοι υπάλληλοι. 

6. Συμμετοχή στις ανωτέρω υπερωρίες δεν θα έχουν 
όσοι υπάλληλοι βρίσκονται σε κανονική ή αναρρωτική 
άδεια, εκτός έδρας και όσοι είναι αποσπασμένοι σε 
άλλες υπηρεσίες. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2007 

Ο ΥΠΟΥΡΓΟΣ 

ΕΥΑΓΓ. ΜΠΑΣΙΑΚΟΣ 
-♦- 

Αριθμ. 46823 (3) 

Καθιέρωση υπερωριακής εργασίας και κατανομή αυτής 
σε υπαλλήλους του Υπ. Αγροτικής Ανάπτυξης και 
Τροφίμων για το πρόγραμμα των γεωργικών στατι¬ 
στικών έτους 2007. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ98/Α»), 

2. Το π.δ. 402/1988 «Οργανισμός Υπουργείου Γεωργίας» 
όπως τροποποιήθηκε μεταγενέστερα. 

3. Τις διατάξεις του άρθρου 16 του ν. 3205/03 «Μι- 
σθολογικές ρυθμίσεις λειτουργών και υπαλλήλων του 
Δημοσίου κ.λπ. (ΦΕΚ 297/τ.Α723.12.2003. 

16043 


4. Το άρθρο 22 παρ. 3 του ν. 992/1979 «Περί οργανώ- 
σεως των υπηρεσιών δια την εφαρμογή της συνθήκης 
προσχωρήσεως της Ελλάδος εις τα Ευρωπαϊκός Κοι¬ 
νότητας και ρυθμίσεως συναφών θεσμικών και οργα¬ 
νωτικών θεμάτων» (Α' 280). 

5. Την υπ’ αριθμ. οικ.2/7093/0022/ΦΕΚ 215/τ.Β75.2.2004) 
«Επέκταση των διατάξεων του ν. 3205/2003 στο προ¬ 
σωπικό με σχέση εργασίας ιδιωτικού δικαίου που απα¬ 
σχολείται στο Δημόσιο, Ν.Π.Δ.Δ. και Ο.Τ.Α.». 

6. Την υπ’ αριθμ. 85/360 ΕΟΚ απόφαση του Συμβουλίου 
της 16ης Ιουλίου 1985 σχετικά με την αναδιάρθρωση του 
συστήματος γεωργικών στατιστικών. 

7. Την υπ’ αριθμ. 85/360 ΕΟΚ απόφαση του Συμβουλίου 
της 16ης Ιουλίου 1985 σχετικά με την αναδιάρθρωση 
του συστήματος γεωργικών στατιστικών ερευνών στην 
Ελλάδα όπως τροποποιήθηκε με τις υπ’ αριθμ. 90/386 
ΕΟΚ και 92/582 ΕΟΚ όμοιες αποφάσεις. 

8. Τις ανάγκες της Δ/νσης Αγροτικής Πολιτικής και 
Τεκμηρίωσης σύμφωνα με το από 18.4.2007 Ενημερωτικό 
Σημείωμα. 

9. Το γεγονός ότι από την προώθηση αυτής προ- 
καλείται δαπάνη 49.450,00 €, η οποία θα βαρύνει τις 
πιστώσεις του Τακτικού Προϋπολογισμού, οικον. έτους 
2007, Φ. 29/110, Κ.Α.Ε. 5256, αποφασίζουμε: 

1. Κρίνουμε απαραίτητη την καθιέρωση υπερωριακής 
εργασίας των υπαλλήλων της Δ/νσης Αγροτικής Πο¬ 
λιτικής και Τεκμηρίωσης που θα απασχοληθούν με το 
πρόγραμμα των γεωργικών στατιστικών και ορίζουμε 
τις ώρες υπερωριακής απασχόλησης για το έτος 2007 
σε 8.526 και για το χρονικό διάστημα από 1.4.2007 μέχρι 
31.12.2007 και μέχρι 60 ώρες κατά μήνα ανά υπάλληλο 
ως ακολούθως: 

Σε βάρος των πιστώσεων του Τακτικού Προϋπολο¬ 
γισμού 

Για τους υπαλλήλους της Δ/νσης Αγροτικής Πολιτικής 
και τεκμηρίωσης που θα ασχοληθούν με το πρόγραμ¬ 
μα γεωργικών στατιστικών, οργάνωση και εφαρμογή 
του νέου γεωγραφικού δείγματος, συντονισμό εργα¬ 
σιών, επεξεργασία στοιχείων από τις Νομ/κές Υπηρε¬ 
σίες, έλεγχο στατιστικών στοιχείων, πινακοποιήσεις, 
εισαγωγή στοιχείων στους Η/Υ, σχεδίαση εντύπων, 
ανάλυση αποτελεσμάτων, σύνολο ωρών υπερωριακής 
εργασίας 8.526, συνολικής δαπάνης 49.450,00 €, για 43 
υπαλλήλους, σε βάρος των πιστώσεων του Τακτικού 
Προϋπολογισμού, Φ. 29/110, Κ.Α.Ε. 5256, όπου υπάρχει 
εγγεγραμμένη σχετική πίστωση. 

2. Η παραπάνω απογευματινή υπερωριακή απασχό¬ 
ληση θα εκτελείται όλες τις εργάσιμες ημέρες της 
εβδομάδας μετά το πέρας του κανονικού ωραρίου 
και μέχρι 22ας ώρας. Υπεύθυνοι για την παρακολού¬ 
θηση και τον έλεγχο της πραγματικής προσφοράς της 
προαναφερόμενης εργασίας θα είναι οι Προϊστάμενοι 
των Τμημάτων στα οποία ανήκουν οι απασχολούμενοι 
υπάλληλοι. 

3. Συμμετοχή στις ανωτέρω υπερωρίες δεν θα έχουν 
όσοι υπάλληλοι βρίσκονται σε κανονική ή αναρρωτική 
άδεια, εκτός έδρας και όσοι είναι αποσπασμένοι σε 
άλλες υπηρεσίες. 

4. Ο Προϊστάμενος της Δ/νσης Αγροτικής Πολιτικής 
και Τεκμηρίωσης εξουσιοδοτείται για την συγκρότηση 
των συνεργείων υπερωριακής απασχόλησης καθώς και 
τη θεώρηση των καταστάσεων πληρωμής των σχετικών 
δαπανών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2007 

Ο ΥΠΟΥΡΓΟΣ 

ΕΥΑΓΓ. ΜΠΑΣΙΑΚΟΣ 
-♦- 

Αριθμ. 46822 (4) 

Καθιέρωση υπερωριακής εργασίας και κατανομή αυτής 
σε μονίμους και με σχέση εργασίας Ιδ. Δικαίου Αο¬ 
ρίστου Χρόνου υπαλλήλους του Υπ. Αγροτικής Ανά¬ 
πτυξης και Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ 98/Α'). 

2. Το π.δ. 402/1988 «Οργανισμός Υπουργείου Γεωργίας» 
όπως τροποποιήθηκε μεταγενέστερα. 

3. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής 
Αστυνομίας του Πυροσβεστικού και Λιμενικού Σώμα¬ 
τος και άλλες συναφείς διατάξεις που δημοσιεύτηκε 
στο ΦΕΚ 297/Α72003. 

4. Την υπ’ αριθμ. 2/7093/0022 κοινή υπουργική απόφα¬ 
ση (ΦΕΚ 215/Β75.2.2004) «περί επέκτασης των διατάξεων 
του ν. 3205/2003 στο προσωπικό με σχέση εργασίας ιδι¬ 
ωτικού δικαίου που απασχολείται στο Δημόσιο, Ν.Π.Δ.Δ. 
και Ο.Τ.Α.. 

5. Την υπ’ αριθμ. 39578/28.3.2007 απόφαση του Υπουρ¬ 
γού Αγροτικής Ανάπτυξης και Τροφίμων «Για την ανά¬ 
γκη εφαρμογής του Ολοκληρωμένου Συστήματος Δια¬ 
χείρισης και Ελέγχου (Ο.Σ.Δ.Ε.) που δημοσιεύτηκε στο 
ΦΕΚ/Β7. 

6. Τις ανάγκες των Υπηρεσιών του Υπ. Αγροτικής Ανά¬ 
πτυξης και Τροφίμων που πρέπει να αντιμετωπισθούν 
με την καθιέρωση υπερωριακής εργασίας κατά το έτος 
2007. 

7. Το γεγονός ότι από την προώθηση της απόφασης 
αυτής προκαλείται δαπάνη 725.000,00 €, η οποία θα 
βαρύνει τις πιστώσεις του Τακτικού Προϋπολογισμού, 
Φ. 29/110 και Κ.Α.Ε. 5243 «Δαπάνες Εφαρμογής Ο.Σ.Δ.Ε.», 
αποφασίζουμε: 

1. Κρίνουμε απαραίτητη την καθιέρωση υπερωριακής 
εργασίας των μονίμων και με σχέση εργασίας αορίστου 
χρόνου υπαλλήλων της Γ εν. Δ/νσης Διοικητικής Υποστή¬ 
ριξης, των Δ/νσεων Π.Σ.Ε.Α., Αγροτικού Συνεργατισμού 
και Ομαδικών Δραστηριοτήτων, Σχεδιασμού Ε.Ε.και Αξ/ 
σης Ε/Υ Πόρων, Τεχνικών Μελετών και Κατασκευών, 
Αξιοπ/σης Ε.Ε. και Μηχ/κού Εξοπλισμού, Γεωλογίας - 
Υδρολογίας του Τμήματος Κοινοβουλευτικού Ελέγχου, 
της Γ εν. Δ/νσης Ζωικής Παραγωγής, των Δ/νσεων Τοπο- 
γραφικής Κ.Α.Φ.Ε., Πληροφορικής, Διαχείρισης Μητρώων, 
Κτηνιατρικής Επιθ/σης και Δ/νση Πολιτικής Προστασίας, 
για την απρόσκοπτη υλοποίηση του Ολοκληρωμένου 
Συστήματος Διαχείρισης και Ελέγχου (Ο.Σ.Δ.Ε.), το οποίο 
εφαρμόζεται στα πλαίσια του Καν. (Ε.Ο.Κ.) 2419/2001, 

ο οποίος αντικατέστησε τον καν. (Ε.Ο.Κ.) 3887/92 της 
Επιτροπής για τις λεπτομέρειες εφαρμογής του Ο.Σ.Δ.Ε., 
σχετικά με ορισμένα καθεστώτα Κοινοτικών Ενισχύσεων 
(1391/92) και του Καν. (Ε.Ο.Κ.) 3508/92 του Συμβουλίου 
για την θέσπιση ενός Ολοκληρωμένου Συστήματος Δι¬ 
αχείρισης και Ελέγχου (Ι_355/5.12.1992) όπως τροποποι¬ 
ηθείς ισχύει. 

2. Ορίζουμε τις ώρες υπερωριακής απασχόλησης των 
υπαλλήλων των ανωτέρω Δ/νσεων και κατανέμουμε 
αυτές σύμφωνα με τα Υπηρεσιακά Σημειώματα των Δ/ 
νσεων που εμπλέκονται στην υλοποίηση του προγράμ¬ 
ματος Ο.Σ.Δ.Ε. ως ακολούθως: 

Α) Γεν. Δ/νση Διοικητικής Υποστήριξης, Δ/νσεις Π.Σ.Ε.Α., 
Αγροτικού Συνεργατισμού και Ομαδικών Δραστηριοτή¬ 
των, Σχεδιασμού Ε.Ε. και Αξ/σης Ε/Υ Πόρων, Τεχνικών 
Μελετών και Κατασκευών, Αξ/σης Ε.Ε. και Μηχανικού 
Εξοπλισμού, Γεωλογίας - Υδρολογίας, Τμήμα Κοινο¬ 
βουλευτικού Ελέγχου και Δ/νση Πολιτικής Προστασίας. 
Σύνολο ωρών υπερωριακής εργασίας 79.362 ώρες συνο¬ 
λικής δαπάνης 460.300,00 €. Ο αριθμός των υπαλλήλων 
που θα απασχοληθούν είναι 490. 

Β) Γ εν. Δ/νση Ζωικής Παραγωγής 

Σύνολο ωρών υπερωριακής εργασίας 8.620 ώρες, συ¬ 
νολικής δαπάνης 50.000,00 €. Ο αριθμός των υπαλλήλων 
που θα απασχοληθούν είναι 44. 

Γ) Δ/νση Τοπογραφικής 

Σύνολο ωρών υπερωριακής εργασίας 8.621 ώρες, συ¬ 
νολικής δαπάνης 50.000,00 €. Ο αριθμός των υπαλλήλων 
που θα απασχοληθούν είναι 57. 

Δ) Δ/νση Κ.Α.Φ.Ε. 

Σύνολο ωρών υπερωριακής εργασίας 3.276 ώρες, συ¬ 
νολικής δαπάνης 19.000,00 €. Ο αριθμός των υπαλλήλων 
που θα απασχοληθούν είναι 19. 

Ε) Δ/νση Πληροφορικής 

Σύνολο ωρών υπερωριακής εργασίας 20.690 ώρες 
συνολικής δαπάνης 120.000,00 €. Ο αριθμός των υπαλ¬ 
λήλων που θα απασχοληθούν είναι 190. 

ΣΤ) Δ/νση Διαχείρισης Μητρώων 

Σύνολο ωρών υπερωριακής εργασίας 3.569 ώρες συ¬ 
νολικής δαπάνης 20.700,00 €. Ο αριθμός των υπαλλήλων 
που θα απασχοληθούν είναι 18. 

Ζ) Δ/νση Κτηνιατρικής Επιθεώρησης 

Σύνολο ωρών υπερωριακής εργασίας 862 ώρες συνο¬ 
λικής δαπάνης 5.000,00 €. Ο αριθμός των υπαλλήλων 
που θα απασχοληθούν είναι 5. 

Το γενικό σύνολο των ωρών υπερωριακής εργασίας 
ανέρχεται σε 125.000, συνολικής δαπάνης 725.000,00 €. 
Η σχετική δαπάνη καλύπτεται από τον Τακτικό Προϋ¬ 
πολογισμό, Φ. 29/110, Κ.Α.Ε. 5243. 

Το γενικό σύνολο των ωρών υπερωριακής εργασίας 
ανέρχεται σε 131.900, συνολικής δαπάνης 725.000,00 €. 
Η σχετική δαπάνη καλύπτεται από τον Τ ακτικό Προϋ¬ 
πολογισμό, Φ. 29/110, Κ.Α.Ε. 5243. 

Ο αριθμός των υπαλλήλων που θα συμμετάσχουν στο 
παραπάνω πρόγραμμα ανέρχεται σε 823. 

3. Η προϋπολογιζόμενη ως ανωτέρω δαπάνη θα είναι 
μέσα στα όρια των εγκεκριμένων πιστώσεων του Τα¬ 
κτικού Προϋπολογισμού οικονομικού έτους 2007 και σε 
καμία περίπτωση δεν είναι δυνατή η υπέρβασή της. 

4. Η παραπάνω απογευματινή υπερωριακή απασχόλη¬ 
ση θα εκτελείται όλες τις εργάσιμες ημέρες της εβδο¬ 
μάδας μετά το πέρας του κανονικού ωραρίου και μέχρι 
22ας ώρας. Υπεύθυνοι για την παρακολούθηση και τον 


έλεγχο της πραγματικής προσφοράς της προαναφερό- 
μενης εργασίας θα είναι οι Προϊστάμενοι των Τμημάτων 
στα οποία ανήκουν οι απασχολούμενοι υπάλληλοι. 

5. Συμμετοχή στις ανωτέρω υπερωρίες δεν έχουν όσοι 
υπάλληλοι βρίσκονται σε κανονική ή αναρρωτική άδεια, 
εκτός έδρας και όσοι είναι αποσπασμένοι σε άλλες 
υπηρεσίες. 

6. Η ισχύς της απόφασης αυτής αρχίζει ένα μήνα 
πριν τη δημοσίευσή της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2007 

Ο ΥΠΟΥΡΓΟΣ 

ΕΥΑΓΓ. ΜΠΑΣΙΑΚΟΣ 
-♦- 

Αριθμ. 46821 (5) 

Καθιέρωση υπερωριακής εργασίας και κατανομή αυτής 
σε μονίμους και με σχέση εργασίας Ιδιωτικού δικαί¬ 
ου αορίστου χρόνου υπαλλήλους του Υπ. Αγροτικής 
Ανάπτυξης και Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ98/Α'). 

2. Το π.δ. 402/1988 «Οργανισμός Υπουργείου Γεωργίας» 
όπως τροποποιήθηκε μεταγενέστερα. 

3. Τις διατάξεις του άρθρου 16 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου κ.λπ. (ΦΕΚ 297/τ.Α'/23.12.2003. 

4. Την υπ’ αριθμ. οικ.2/7093/0022/ΦΕΚ 215/τ.Β'/5.2.2004) 
«Επέκταση των διατάξεων του ν. 3205/2003 στο προ¬ 
σωπικό με σχέση εργασίας ιδιωτικού δικαίου που απα¬ 
σχολείται στο Δημόσιο, Ν.Π.Δ.Δ. και Ο.Τ.Α.». 

5. Την υπ’ αριθμ. 12133/6.5.2007 απόφαση Υπουργού 
Αγροτικής Ανάπτυξης και Τροφίμων σχετικά με τη δι¬ 
άθεση πίστωσης για την πραγματοποίηση υδρολογικών 
εργασιών έτους 2007 σε βάρος του έργου «Λειτουργία 
δικτύου ποσοτικής παρακολούθησης των υδατικών πό¬ 
ρων αγροτικής χρήσης του Τομέα Εγγείων Βελτιώσε¬ 
ων». 

6. Τις ανάγκες των Δ/νσεων 1) Σχεδιασμού Εγγ.Έργων 
και Αξ/σης Ε/Υ Πόρων 2) Τεχνικών Μελετών και Κατα¬ 
σκευών 3) Αξιοποίησης Εγγ.Έργων και Μηχ. Εξοπλι¬ 
σμού 4) Γεωλογίας - Υδρολογίας σύμφωνα με το από 
18.5.2007 Υπηρεσιακό Σημείωμα της Δ/νσης Γεωλογίας - 
Υδρολογίας. 

7. Το γεγονός ότι από την προώθηση αυτής προ- 
καλείται δαπάνη 87.000,00 €, η οποία θα βαρύνει τις 
πιστώσεις του Τακτικού Προϋπολογισμού, οικον. έτους 
2007, Φ. 29/110, Κ.Α.Ε. 5244, αποφασίζουμε: 

1. Κρίνουμε απαραίτητη την καθιέρωση υπερωρια- 
κής εργασίας στους μονίμους και με σχέση εργασίας 
Ιδιωτικού δικαίου αορίστου χρόνου υπαλλήλους που 
θα απασχοληθούν με την πρωτογενή και δευτερογενή 
επεξεργασία των υδρομετεωρολογικών μετρήσεων και 
ορίζουμε τις ώρες υπερωριακής απασχόλησης για το 

έτος 2007 σε 15.000 σε βάρος των πιστώσεων του έργου 
«Λειτουργία Δικτύου ποσοτικής παρακολούθησης των 
υδατικών πόρων αγροτικής χρήσης του Τομέα Εγγείων 
Βελτιώσεων» και κατανέμουμε ως ακολούθως: 

Για τους υπαλλήλους των εμπλεκομένων Υπηρεσιών 

1) Σχεδιασμού Εγγ.Έργων και Αξ/σης Ε/Υ Πόρων 2) Τε¬ 
χνικών Μελετών και Κατασκευών 3) Αξιοποίησης Εγγ. 
Έργων και Μηχ. Εξοπλισμού 4) Γεωλογίας - Υδρολο¬ 
γίας. 

Το σύνολο των ωρών για την παραπάνω υπερωριακή 
εργασία είναι 15.000, συνολικής δαπάνης 87.000,00 €, για 
152 υπαλλήλους, σε βάρος των πιστώσεων του Τακτικού 
Προϋπολογισμού, Φ. 29/110, Κ.Α.Ε. 5244, όπου υπάρχει 
εγγεγραμμένη σχετική πίστωση. 

2. Με απόφαση της Προϊσταμένης Γεν. Δ/νσης Διοι¬ 
κητικής Υποστήριξης του Υπουργείου Αγροτικής Ανά¬ 
πτυξης και Τροφίμων η οποία θα εκδοθεί με τη μέριμνα 
της Δ/νσης Γεωλογίας - Υδρολογίας, στην οποία θα 
κοινοποιηθεί η απόφαση αυτή, θα κατανεμηθεί κατά 
υπηρεσιακή μονάδα και ανάλογα με τις ανάγκες αυ¬ 
τής ο αριθμός των ωρών της υπερωριακής εργασίας, 
ο αριθμός των υπαλλήλων καθώς και οι αντίστοιχες 
πιστώσεις. 

3. Η παραπάνω απογευματινή υπερωριακή απασχόλη¬ 
ση θα εκτελείται όλες τις εργάσιμες ημέρες της εβδο¬ 
μάδας μετά το πέρας του κανονικού ωραρίου και μέχρι 
22ας ώρας. Υπεύθυνοι για την παρακολούθηση και τον 
έλεγχο της πραγματικής προσφοράς της προαναφερό- 
μενης εργασίας θα είναι οι Προϊστάμενοι των Τμημάτων 
στα οποία ανήκουν οι απασχολούμενοι υπάλληλοι. 

4. Συμμετοχή στις ανωτέρω υπερωρίες δεν θα έχουν 
όσοι υπάλληλοι βρίσκονται σε κανονική ή αναρρωτική 
άδεια, εκτός έδρας και όσοι είναι αποσπασμένοι σε 
άλλες υπηρεσίες. 

5. Η ισχύς της απόφασης αυτής αρχίζει ένα μήνα πριν 
τη δημοσίευσή της στην Εφημερίδα της Κυβερνήσε- 
ως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2007 

Ο ΥΠΟΥΡΓΟΣ 

ΕΥΑΓΓ. ΜΠΑΣΙΑΚΟΣ 
-♦- 

Αριθμ. 08/Δ.Τ.Α./10762 10294 + 7000 + 22122/06 (6) 

Λύση Δημοτικής Επιχείρησης με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΔΗΜΟΥ ΠΑΙΑΝΙΑΣ - 
ΔΕΑΠ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις του άρθρου 269 του ν. 3463/2006, 
καθώς και την εγκύκλιο 16 (α.π. οικ. 10819/22.2.2007) του 
ΥΠ.ΕΣ.Δ.Δ.Α. 

2) Τις διατάξεις του ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτ/ση και άλλες διατάξεις» (ΦΕΚ Α' 107/ 
30.5.1997). 

3) Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά Όργανα, που 
κυρώθηκε με το άρθρο πρώτο του π.δ. 63/2005 (ΦΕΚ 
98 Α') 


4) Τις υπ’ αριθμ. 195/2006, 53/2007 και σε ορθή 
επανάληψη της 53/2007 αποφάσεις του Δημοτικού 
Συμβουλίου Παιανίας οι οποίες ελήφθησαν ομόφωνα, 
αποφασίζουμε: 

Τη λύση της Δημοτικής Επιχείρησης Ανάπτυξης Δήμου 
Παιανίας (ΔΕΑΠ). 

Τη λύση της επιχείρησης ακολουθεί η εκκαθάριση. 
Μετά την εκκαθάριση της επιχείρησης, όσα περιουσιακά 
στοιχεία απομένουν, περιέρχονται στο Δήμο. 

Ακροτελεύτια διάταξη - Κάλυψη δαπάνης 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Παιανίας. 

Η απόφαση αυτή ισχύει από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 4 Ιουνίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 10488 (7) 

Έγκριση για απασχόληση προσωπικού με σύμβαση μί¬ 
σθωσης έργου διάρκειας έως τρεις (3) μήνες, στο 
Κ.Ε.Π. Δήμου Καλπακίου Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ. 
206/Α'/8.10.1997) και τις όμοιες του άρθρου 31 του ν. 
3013/1.5.2002 «Αναβάθμιση της Πολιτικής Προστασίας 
και λοιπές διατάξεις». 

2. Τις διατάξεις της παρ. 1 του άρθρου 15 του ν. 3260/ 
2004 (ΦΕΚ.151/Α/6.8.2004), σύμφωνα με τις οποίες για τις 
ανάγκες λειτουργίας των Κ.Ε.Π. επιτρέπεται η απασχό¬ 
ληση φυσικών προσώπων με συμβάσεις μίσθωσης έργου 
για τις οποίες ισχύουν οι κείμενες διατάξεις, χωρίς να 
απαιτούνται οι προϋποθέσεις της Π.Υ.Σ. 33/2006, (μ’ αυτή 
καταργήθηκε η Π.Υ.Σ. 55/98). 

3. Το υπ’ αριθμ. ΔΟΛΚΕΠ/Φ.4/70/11780/10.5.2007 έγγρα¬ 
φο του Υπουργείου Εσωτερικών Δημόσιας Διοίκησης 
και Αποκέντρωσης, Δ/νσης Οργάνωσης και Λειτουργί¬ 
ας ΚΕΠ, Τμήμα Λειτουργίας των ΚΕΠ, με το οποίο μας 
γνωστοποιήθηκε ο πίνακας κατανομής της σύμβασης 
μίσθωσης έργου, διάρκειας έως τρεις (3) μήνες, στα 
Κ.Ε.Π. των ΟΤΑ α' βαθμού της Περιφέρειας μας, στα 
οποία λήγουν οι συμβάσεις μίσθωσης έργου κατά το 
χρονικό διάστημα από 1.6.2007 έως 30.6.2007 και 

4. Τα υπ’ αριθμ. 4193/ΟΔΕ - ΚΕΠ/10.3.2005, ΟΔΕ- 

ΚΕΠ/69 01/8.9.20 05, Φ.10307/17.5.2006 και Φ.ΟΔΕ/ 

ΚΕΠ/12210/15.6.2006 έγγραφα του ΥΠ.ΕΣ.Δ.Δ.Α., με τα 
οποία μας δόθηκαν οδηγίες για τη σωστή κατάρτιση 
των συμβάσεων μίσθωσης έργου στα Κέντρα Εξυπηρέ¬ 
τησης Πολιτών (Κ.Ε.Π.), αποφασίζουμε: 

Εγκρίνουμε την απασχόληση δύο (2) ατόμων, με σύμ¬ 
βαση μίσθωσης έργου, για τη συνέχιση λειτουργίας του 
Κέντρου Εξυπηρέτησης Πολιτών ( Κ.Ε.Π.) Δήμου Καλπα¬ 
κίου Νομού Ιωαννίνων, με τους επιπλέον όρους: 

1) Οι συμβάσεις λήγουν από τη χρονική στιγμή που 
θα στελεχωθεί το Κ.Ε.Π. με μόνιμο προσωπικό, ανεξαρ¬ 
τήτως της διάρκειας ισχύος της. 

2) Σε περίπτωση αποχώρησης, λήξης, παραίτησης, 
διακοπής κ.λ.π. της σύμβασης μίσθωσης έργου ,δεν θα 
συναφθεί νέα σύμβαση με νέο άτομο, ΧΩΡΙΣ ΤΗΝ ΠΡΟ¬ 
ΗΓΟΥΜΕΝΗ ΕΝΗΜΕΡΩΣΗ ΚΑΙ ΕΓΚΡΙΣΗ ΤΗΣ ΔΟΛ/ΚΕΠ/ 
ΥΠΕΣΔΔΑ. Σε διαφορετική περίπτωση το ΥΠ.ΕΣ.Δ.Δ.Α. 
δε θα κάνει δεκτή τη νέα σύμβαση αλλά και δε θα τη 
χρηματοδοτήσει. 

3) Τόπος εκτέλεσης του έργου, ορίζεται η έδρα του 
οικείου Κ.Ε.Π. 

4) Τα ανωτέρω άτομα θα απασχοληθούν για χρονικό 
διάστημα έως τρεις (3) μήνες στο ΚΕΠ και όπως ειδι¬ 
κότερα στα ανωτέρω έγγραφα ορίζεται. 

Σχετική με τη σύναψη συμβάσεων μίσθωσης έργου 
στα ΚΕΠ, είναι η εγκύκλιος του ΥΠ.ΕΣ.Δ.Δ.Α. υπ’ αριθμ. 
Φ.70ΔΕ ΚΕΠ/11123/8.5.20 06. 

Η αμοιβή των αναδοχών προσδιορίζεται σύμφωνα με 
την ανωτέρω εγκύκλιο ως εξής: 

1) ΚΕΠ με χρονική διάρκεια λειτουργίας μικρότερη 
των 24 μηνών: χρηματοδότηση από το ΠΔΕ ΕΠ ΚτΠ - 
ΣΑΕ055/3 του ΥΠΕΣΔΔΑ, με μηνιαία αμοιβή συμβασι- 
ούχου 880 ευρώ, 

2) ΚΕΠ με χρονική διάρκεια λειτουργίας μεγαλύτερη 
των 24 μηνών: χρηματοδότηση από τον τακτικό προϋ¬ 
πολογισμό ενώ για το ύψος της μηνιαίας αμοιβής, αντι¬ 
στοιχούν οι εξής υποπεριπτώσεις: 

2.1 Ο συμβασιούχος αν δεν έχει συμπληρώσει διαδο¬ 
χικές συμβάσεις μίσθωσης έργου 24 μηνών, λαμβάνει 
μηνιαία αποζημίωση 880 ευρώ. 

2.2 Ο συμβασιούχος αν έχει συμπληρώσει διαδοχικές 
συμβάσεις μίσθωσης έργου άνω των 24 μηνών, λαμ¬ 
βάνει μηνιαία αποζημίωση 1.000 ευρώ (με ημερομηνία 
έναρξης του δικαιώματος αυτού του ύψους αμοιβής 
την 1.2.2005). 

Η ανωτέρω απασχόληση δεν υποκρύπτει εξαρτημένη 
εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 16 Μάίου 2007 

Ο Γενικός Γραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθμ.6249 (8) 

Πρόσληψη προσωπικού με σύμβαση μίσθωσης έργου 
από τη Δημοτική Επιχείρηση Ύδρευσης Αποχέτευ¬ 
σης Καρδίτσας (Δ.Ε.Υ.Α.Κ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του ν. 2503/1997 (Φ.Ε.Κ. 107/Α') «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες δια¬ 
τάξεις». 

2. Την υπ’ αριθμ. 14196/4.4.2003 εγκύκλιο του Υπουρ¬ 
γείου Εσωτερικών Δημόσιας Διοίκησης και Αποκέντρω¬ 
σης «Προσλήψεις Προσωπικού στις Επιχειρήσεις των 
Ο.Τ.Α.». 

3. Την υπ’ αριθμ. 2122/10.5.2001 απόφαση του Γενικού 
Γραμματέα Περιφέρειας Θεσσαλίας για παροχή εξουσι¬ 
οδότησης Προϊσταμένου Δ/νσης Τοπικής Αυτοδιοίκησης 
και Διοίκησης Νομού Καρδίτσας. 

4. Την υπ’ αριθμ. 117/22.5.2007 εισήγηση του Δήμου 
Καρδίτσας μέσω της οποίας υποβάλλεται το αίτημα της 


Δημοτικής ΕπιχείρησηςΎδρευσης Αποχέτευσης Καρδί¬ 
τσας (Δ.Ε.Υ.Α.Κ.) με την υπ’ αριθμ. 15/2007 απόφαση του 
Διοικητικού Συμβουλίου της για πρόσληψη προσωπικού 
με σύμβαση μίσθωσης έργου, αποφασίζουμε: 

Παρέχουμε την έγκριση για την πρόσληψη προσωπι¬ 
κού με σύμβαση μίσθωσης έργου από τη Δημοτική Επι- 
χείρησηΎδρευσης Αποχέτευσης Καρδίτσας (Δ.Ε.Υ.Α.Κ.) 
και συγκεκριμένα: 

• Δύο (2) άτομα, απόφοιτοι Λυκείου με γνώση Η/Υ, για 
το κλείσιμο του φακέλου των έργων του 3ου και την 
προετοιμασία του 4ου Κ.Π.Σ. 

- Το συγκεκριμένο έργο που θα επωμισθούν θα εί¬ 
ναι: 

Η εμπρόθεσμη σύνταξη εκθέσεων και λοιπών παρα¬ 
στατικών ολοκλήρωσης ενταγμένων έργων καθώς και 
η προετοιμασία υποβολής νέου αιτήματος χρηματοδό¬ 
τησης έργων. 

- Το χρονικό διάστημα που απαιτείται για την πα¬ 
ράδοση του έργου είναι ένα (1) έτος από την ημέρα 
υπογραφής της σύμβασης. 

- Το συνολικό ποσό αμοιβής θα ανέρχεται στο ποσό 
των 12.000,00 € ανά απασχολούμενο. Η πληρωμή θα γί¬ 
νεται με προσκόμιση απόδειξης παροχής υπηρεσιών. 

- Οι απασχολούμενοι δεν θα έχουν καθορισμένο ωρά¬ 
ριο εργασίας, ενώ δεν δικαιούνται επιδόματα Χριστου¬ 
γέννων, Πάσχα και αδείας καθώς και κανονική άδεια. 

- Δεν υπάρχει υποχρέωση της Δ.Ε.Υ.Α.Κ. ασφάλισης 
των απασχολούμενων. 

- Τόπος εκτέλεσης του έργου θα είναι τα γραφεία 
της Δ.Ε.Υ.Α.Κ. 

- Τα δικαιώματα των ανωτέρω συμβασιούχων θα εί¬ 
ναι αυτά που χαρακτηρίζουν κάθε απασχολούμενο με 
σύμβαση μίσθωσης έργου. 

- Υποχρεώσεις του συμβαλλόμενου θα είναι, να εκτε- 
λούν τις εντολές της υπηρεσίας και της διοίκησης, να 
έχουν καλή συνεργασία, να παρακολουθούν τη λειτουρ¬ 
γία του Δ.Σ. με επιμέλεια και να κάνουν προτάσεις και 
παρατηρήσεις έτσι ώστε να επιτυγχάνεται το βέλτιστο 
αποτέλεσμα. 

Επισημαίνουμε ότι εφεξής, κατά την υπογραφή των 
συμβάσεων, θα πρέπει να λαμβάνονται υπόψη οι περιο¬ 
ρισμοί των άρθρων 5 και 6 του π.δ. 164/2004 στο πεδίο 
εφαρμογής των οποίων υπάγονται και οι Δημοτικές 
Επιχειρήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 31 Μαΐου 2007 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 3570 (9) 

Έγκριση πρόσληψης προσωπικού με σύμβαση μίσθω¬ 
σης έργου έτους 2007 από την Δ.ΕΠ.ΑΝ. Αρκαδίου 
Αρκάδι - Αναπτυξιακή. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση - οργάνωση - 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις». 

3. Τις υπ’ αριθμ. 8907/14.2.2007 και υπ’ αριθμ. ΔΙΠΠ/ 
Φ.2.9/οικ. 5954/7.3.2007 εγκυκλίους του ΥΠΕΣΔΔΑ, που 
αφορούν τον Προγραμματισμό Προσλήψεων Προσωπι¬ 
κού έτους 2007 στους ΟΤΑ α' και β' βαθμού. 

4. Την υπ’ αριθμ. 14196/4.4.2003 εγκύκλιο του ΥΠΕΣΔΔΑ 
(προσλήψεις προσωπικού στις Επιχειρήσεις των ΟΤΑ). 

5. Την υπ’ αριθμ. 6730/2003 απόφαση του Γ.Γ.Π. Κρήτης, 
όπως τροποποιήθηκε και ισχύει. 

6. Την υπ’ αριθμ. 33/2007 απόφαση του Διοικ. Συμβου¬ 
λίου της Δ.ΕΠ.ΑΝ. Αρκαδίου «Αρκάδι -Αναπτυξιακή», με 
την οποία αποφασίζεται η πρόσληψη προσωπικού με 
σύμβαση μίσθωσης έργου για το έτος 2007. 

7. Την από 27.4.2007 Γνωμοδότηση της Δικηγόρου 
Ψαρουδάκη Μαρίας από την οποία προκύπτει ότι η 
πρόσληψη του αναφερομένου στην παραπάνω απόφαση 
προσωπικού δεν υποκρύπτει εξαρτημένη εργασία. 

8. Την υπ’ αριθμ. 54/25.4.2007 Βεβαίωση του Προέδρου 
του Δ.Σ. Δ.ΕΠ.ΑΝ. Αρκαδίου «Αρκάδι - Αναπτυξιακή», ότι 
η δαπάνη μισθοδοσίας του εν λόγω προσωπικού βαρύνει 
τον προϋπολογισμό του οικ. Έτους 2007 σε πιστώσεις 
που έχουν προβλεφθεί. 

9. Την υπ’ αριθμ. 2411/25.4.2007 ΕισηγητικήΈκθεση του 
Δημάρχου Αρκαδίου, αποφασίζουμε: 

Εγκρίνουμε την υπ’ αριθμ. 33/2007 απόφαση της Δ.ΕΠ. 
ΑΝ. Αρκαδίου «Αρκάδι - Αναπτυξιακή», περί σύμβασης 
μίσθωσης έργου για το έτος 2007, ως κατωτέρω: 

α) Αριθμός ατόμων που θα απασχοληθούν: 

1. Ένα (1) άτομο Δ.Ε. υπάλληλος γραφείου για την 
υποστήριξη των Προγραμμάτων που υλοποιούνται από 
την «Αρκάδι - Αναπτυξιακή». 

2. Ένα (1) άτομο Υ.Ε. εργάτη, για τη λειτουργία - καθα¬ 
ριότητα - φύλαξη - φροντίδα - συντήρηση χώρου του 
Κέντρου Πρόσβασης στο Διαδίκτυο που βρίσκεται στον 
Οικισμό Σφακάκι του Τ..Δ. Παγκαλοχωρίου και 

3. Δυο (2) ατόμων Υ.Ε. Γενικών Καθηκόντων, για την 
εξυπηρέτηση αναγκών Τουριστικής Προβολής - Προώ¬ 
θησης και τη διοργάνωση καμπάνιας για το νερό ως 
πολύτιμο αγαθό. 

β) Χρονική διάρκεια απασχόλησης: 

Δώδεκα (12) μήνες από την υπογραφή της σύμβασης. 
γ)Έργο που θα εκτελεσθεί: 

Κάλυψη αναγκών της Δ.ΕΠ.ΑΝ. Αρκαδίου «Αρκάδι - 
Αναπτυξιακή». 

δ) Συνολικό ποσόν αμοιβής του ανωτέρω: 

#54000# Ευρώ 

ε) Τόπος εκτέλεσης του έργου: 

Όλα τα Δημοτικά Διαμερίσματα του Δήμου Αρκαδίου. 

στ) Το ανωτέρω έργο δεν ανάγεται στο κύκλο καθη¬ 
κόντων του προσωπικού αφού δεν υπηρετεί Προσωπικό 
στην Δ.ΕΠ.ΑΝ. Αρκαδίου «Αρκάδι - Αναπτυξιακή», και 
απαγορεύεται η ανανέωση ή παράταση της σύμβασης 
αυτής. 

Σε περίπτωση που οι ανωτέρω ανάγκες έχουν καλυ¬ 
φθεί σε προσωπικό είτε με μετάταξη είτε με πρόσληψη 
μόνιμου προσωπικού, παρακαλούμε να ενημερώσετε 
το ΥΠΕΣΔΔΑ εντός πέντε ημερών από τη λήψη της 
παρούσας. 

Με την παρούσα απόφαση, προκαλείται δαπάνη σε 
βάρος του προϋπολογισμού της Δ.ΕΠ,ΑΝ. Αρκαδίου «Αρ¬ 
κάδι - Αναπτυξιακή», ποσού #54000# €. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 29 Μαΐου 2007 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. οικ. 4529 (10) 

Αρμοδιότητες της Διεύθυνσης Οικονομικών 
Υπηρεσιών της Νομαρχίας Πειραιά. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Τις διατάξεις: 

α) Του ν. 3200/1955 «περί διοικητικής αποκεντρώσεως» 
όπως συμπληρώθηκε, τροποποιήθηκε και ισχύει. 

β) Του π.δ. 30/1996 «Κώδικας Νομαρχιακής Αυτοδιοίκη¬ 
σης» όπως συμπληρώθηκε, τροποποιήθηκε και ισχύει. 

γ) Του ν. 2503/1997 «Διοίκηση ,οργάνωση ,στελέχωση 
της Περιφέρειας και άλλες διατάξεις» όπως συμπληρώ¬ 
θηκε, τροποποιήθηκε και ισχύει. 

2. Τον Οργανισμό Εσωτερικής Οργάνωσης και Λει¬ 
τουργίας των Υπηρεσιών της Ενιαίας Νομαρχιακής Αυ¬ 
τοδιοίκησης Αθηνών - Πειραιώς / Νομαρχιακού Διαμερί¬ 
σματος Πειραιά όπως ισχύει (ΦΕΚ 1787/Β720.12.2005). 

3. Τις διατάξεις του ν. 3274/2004 «Οργάνωση και λει¬ 
τουργία των Οργανισμών Τοπικής Αυτοδιοίκησης Α' και 
Β' βαθμού» (ΦΕΚ 195/Α'/2004). 

4. Την υπ’ αριθμ. οικ. 16/3.1.2007 απόφαση Νομάρχη 
Πειραιά περί ορισμού Αντινομαρχών. 

5. Τις υπηρεσιακές ανάγκες, αποφασίζουμε: 

Καθορίζουμε τις αρμοδιότητες της Διεύθυνσης Οικο¬ 
νομικών Υπηρεσιών ως εξής : 

Α. ΑΡΜΟΔΙΟΤΗΤΕΣ ΝΟΜΑΡΧΗ 

1. Μεταφορά χρημάτων από λογαριασμό σε λογαρι¬ 
ασμό. 

2. Αλληλογραφία προς τράπεζα για άνοιγμα λογα¬ 
ριασμών. 

3. Έγγραφο προς κάθε αρχή (Υπουργεία, Αυτοτελείς 
Οργανισμούς, Ταμεία, Περιφέρεια, Νομικά Πρόσωπα κλπ) 
για κάθε είδους πιστώσεις προς τη Νομαρχία. 

Αποδοχή κάθε είδους επιχορήγησης από οποιαδήποτε 
αρχή (Υπουργεία, Περιφέρεια κ.λπ.). 

4. Ορισμός υπολόγων. 

5. Έγκριση για τυχόν παράταση απόδοσης Χ.Ε.Π. 

6. Η άσκηση σε ειδικές περιπτώσεις κάθε αρμοδιότη¬ 
τας από εκείνες οι οποίες ανατίθενται στον Αντινομάρ- 
χη και στον Προϊστάμενο. 

7. Έγκριση μετακίνησης εκτός έδρας του Προϊσταμέ¬ 
νου και χορήγηση της κανονικής του άδειας. 

8. Αποφάσεις ανάληψης και διάθεσης των πιστώσεων. 

9. Τ ις απαντήσεις σε αιτήσεις πολιτών επί σοβαρών 
περιπτώσεων ή γενικότερου ενδιαφέροντος 

10. Τα έγγραφα τα οποία αφορούν στην υποβολή 
ερωτημάτων ως προς την ερμηνεία των κείμενων δι¬ 
ατάξεων ή προτάσεων καθώς και κάθε έγγραφο, επι¬ 
στολή, υπόμνημα ιδιάζουσας σημασίας προς Υπουργεία, 
Περιφέρεια, ΝΠΔΔ, ανεξάρτητες Αρχές, Οργανισμούς, 
Δικαστήρια και το Νομαρχιακό Συμβούλιο ως και τα 
απαντητικά έγγραφα στις ανωτέρω υπηρεσίες. 

Β. ΑΡΜΟΔΙΟΤΗΤΕΣ ΑΝΤΙΝΟΜΑΡΧΗ 

1. Υπογραφή πόσης φύσεως μισθολογικών καταστά¬ 
σεων. 

2. Έκδοση επιταγών μετά το ποσόν των 14.673,52 € . 

3. Έλεγχος, επιμέλεια της σύνταξης και υποβολής του 
προϋπολογισμού και των τροποποιήσεων αυτού εντός 
του οικονομικού έτους. 

4. Έλεγχος και επιμέλεια της σύνταξης και υποβολής 
του απολογισμού και ισολογισμού. 

5. Υπογραφή φορολογικής δήλωσης Ν.Δ. Πειραιά 

6. Έγκριση μετακίνησης εκτός έδρας υπαλλήλων. 

7. Συγκρότηση επιτροπής παραλαβής προμηθειών. 

8. Αποστολή βεβαιωτικών καταστάσεων επιβολής 
προστίμων. 

Γ. ΑΡΜΟΔΙΟΤΗΤΕΣ ΔΙΕΥΘΥΝΤΗ 

1. Βεβαιώσεις αποδοχών υπαλλήλων. 

2. Εκκαθαριστικά εφορίας. 

3. Διαβιβαστικά μισθοδοσίας. 

4. Γενική αλληλογραφία τμήματος. 

5. Έκδοση επιταγών μέχρι το ποσό των 14.673,52 €. 

6. Διαβίβαση της δισκέτας στην Εθνική τράπεζα της 
Ελλάδος. 

7. Υπογραφή όλων των εγγράφων που γενικώς αρ¬ 
χειοθετούνται. 

8. Αλληλογραφία εσόδων από ενοίκια. 

9. Σύνταξη και αποστολή στατιστικών στοιχείων ανά 
τρίμηνο, στην αρμόδια Διεύθυνση (Δ39) του Γ.Λ.Κ. 

10. Σύνταξη και αποστολή στατιστικών στοιχείων ανά 
έτος, στην αρμόδια Διεύθυνση (Δ39) του Γ.Λ.Κ. 

11. Διαβίβαση στη Υ.Δ.Ε. των δικαιολογητικών για έκ¬ 
δοση των χρηματικών ενταλμάτων. 


12. Σύνταξη περιφερειακού προϋπολογισμού. 

13. Επιστροφή στην Υ.Δ.Ε. ενταλμάτων που χρειάζονται 
διόρθωση ή ακύρωση. 

14. Αλληλογραφία με τις άλλες υπηρεσίες του Ν.Δ. 
Πειραιά. 

15. Η χορήγηση πάσης φύσεως αδειών στους υπαλλή¬ 
λους της υπηρεσίας του. 

16. Απαντήσεις σε αιτήματα πολιτών ή υπαλλήλων 
σχετικά με υπόθεση τους. 

17. Παραλαβή δικογράφων. 

18. Πράξεις αναγνώρισης πάσης φύσεως δαπανών των 
Υπηρεσιών της Νομαρχίας Πειραιά που βαρύνουν το 
φορέα 073 του Προϋπολογισμού 

Όλα τα έγγραφα πριν την υπογραφή τους από τον 
Νομάρχη ή τον Αντινομάρχη θα προσυπογράφονται 
από τον Γ ενικό Γ ραμματέα της Νομαρχίας Πειραιά, σύμ¬ 
φωνα με ης διατάξεις του ν. 3274/2004 «Οργάνωση και 
λειτουργία των Οργανισμών τοπικής Αυτοδιοίκησης Α' 
και Β' βαθμού» (ΦΕΚ 195/Α/04). 

Η παρούσα απόφαση ισχύει από της υπογραφής της 
και καταργεί κάθε προηγούμενη με ανάλογο περιεχό¬ 
μενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Ιουνίου 2007 

Ο Νομάρχης 
ΓΙΑΝΝΗΣ ΜΙΧΑΣ 

